Η Μαριάννα έχει διαμορφώσει σε ξενώνα έναν καταπληκτικό χώρο, ένα αρχοντικό του 1895. Γύρω γύρω δένδρα και στην μέση στέκεται ήρεμα ο μικρός αυτός εξοχικός πύργος, μιά όαση γαλήνης σε ένα ήδη ήσυχο νησί. Τα πρωινά της Μαριάννας είναι φτιαγμένα με μεγάλη φαντασία και -είμαι βέβαιος- είναι μοναδικά στο νησί. Η ίδια η Μαριάννα είναι η τέλεια πυργοδέσποινα, στα σίγουρα βγαλμένη από κάποιο γαλλικό μυθιστόρημα του 18ου αιώνα, δίνει τον τελικό τόνο στη φιλοξενία.